– Распаўсюджванне руху Божай Міласэрнасці ў свеце – з’ява невыпадковая. У замерах Пана Езуса было, каб існавала нейкая супольнасць, быццам выцягнутае крыло Пана Езуса, нейкая “новая кангрэгацыя”, якая ў справе абвяшчэння Божай Міласэрнасці аб’яднала б разам і святароў, і манахаў і манахінь, і людзей свецкіх. Самым незвычайным чынам Пан Езус пераказаў гэта святой сястры Фаўстыне і, дзякуючы яе чыстаму і пакорнаму сэрцу, яе надзвычайнай здольнасці заглыбляцца ў Бога, сёння маем бясцэнную духоўную спадчыну, якая лягла ў аснову вялікай працы па пашырэнню Божай Міласэрнасці ў свеце.